Document ID: /roh_data/filtered/fineweb-2-filterrobots_roh.jsonl.gz/31723

Avant 18 onns è Bill Clinton vegnì sco emprimm president dals Stadis Unids Tavau. Il president da Hotelleriesuisse Grischun, Ernst Wyrsch sa regorda da quest temp. Ses hotel haja anc sentì fin 7 u 8 onns pli tard l’effect da reclama positiv pervi da Clinton. El saja persvas che quai vegnia era a capitar suenter che Donald Trump ha puspè bandunà Tavau. Per Ernst Wyrsch pon tut ils hotels a Tavau e forsa schizunt en l’entir Grischun mo profitar da la visita da Donald Trump.
Magari ina mulesta per indigens
La gronda attenziun per il WEF ha dentant era dischavantatgs per Tavau. Tscherts indigens sa vilentan in zic da la blera glieud, dals blers schurnalists e dal fatg ch’els na possian betg pli sa mover libramain en il vitg. Dentant èn tuts conscients da l'effect da reclama positiv ch’il WEF porta a Tavau.
Ils pli pitschens sa legran
Per ils uffants indigens munta il WEF: ir sin pista da skis. Ils scolars han mintgamai durant quels dis in’emna da skis. Uschia na sajan almain ils uffants betg en il center dal vitg, raquinta in scolast da Tavau. Ultra da quai sajan las pistas da skis bunamain vitas durant quests dis.
RR Telesguard 17:40